# சிக்ஸ் சிக்மா



**சிக்ஸ் சிக்மா** (*Six Sigma*) என்பது முதலில் மோட்டோரோலா (Motorola) நிறுவனம் உருவாக்கிய வணிக மேலாண்மை உத்தி ஆகும். ஆம் ஆண்டில் அது தொழிற்துறையின் பல்வேறு பிரிவுகளில் பலவிதமாகப் பரவலாகப் பயன்படுத்தப்படுகிறது, எனினும் அதன் பயன்பாட்டிலும் முரண்பாடுகள் உள்ளன.  

சிக்ஸ் சிக்மா, உற்பத்தி மற்றும் வணிக செயலாக்கங்களில் காணப்படும் குறைகள் (பிழைகள்) மற்றும் மாறும் தன்மை ஆகியவற்றைக் கண்டறிந்து நீக்குவதன் மூலம் வெளியீட்டு செயலாக்கத்தின் தரத்தை மேம்படுத்த முயற்சிக்கிறது.  
சிக்ஸ் சிக்மாவில், ஒரு வாடிக்கையாளரின் அதிருப்திக்குக் காரணமாக இருக்கக்கூடிய எந்த ஒரு அம்சமும் குறைபாடு என வரையறுக்கப்படுகிறது.  

பில் ஸ்மித் (Bill Smith) முதலில் மோட்டோரோலாவில் 1986 ஆம் ஆண்டில் அந்த செய்முறையியலின் முக்கிய அம்சங்களை உருவாக்கினார். சிக்ஸ் சிக்மா, அதற்கு முன்பிருந்த தர மேலாண்மை செய்முறையியல்களான தரக்கட்டுப்பாடு, TQM மற்றும் பூச்சியக் குறைபாடு, ஆகியவற்றின் தாக்கங்களைப் பெருமளவு கொண்டதும், ஷேவார்ட் (Shewhart), டெமிங் (Deming), ஜுரான் (Juran), இஷிகாவா (Ishikawa), டாகுச்சி (Taguchi) மற்றும் பிறரின் முன்னோடி பணிகளை அடிப்படையாகக் கொண்டதுமாக உள்ளது.  

அதற்கு முன்பிருந்தவற்றைப் போலவே, சிக்ஸ் சிக்மா தத்துவத்தில் பின்வரும் அம்சங்கள் காணப்படுகின்றன:  

- நிலைத்தன்மையுடைய மற்றும் முன்கணிக்கக்கூடிய செயலாக்க முடிவுகளை அடைய முயற்சியெடுப்பது (அதாவது செயலாக்க மாறும் தன்மையைக் குறைப்பது) வணிக வெற்றிக்கு இன்றியமையாததாகும்.
- உற்பத்தி மற்றும் வணிக செயலாக்கங்கள் அளவிடக்கூடிய, பகுப்பாய்வு செய்யக்கூடிய, மேம்படுத்தக்கூடிய மற்றும் கட்டுப்படுத்தக்கூடிய சிறப்பியல்புகளைக் கொண்டுள்ளன.
- நீடித்திருக்கும் தர மேம்பாட்டை அடைய ஒரு நிறுவனத்தின் அனைத்து சாராரின் அர்ப்பணிப்பு, குறிப்பாக உயர் மட்ட மேலாண்மையின் அர்ப்பணிப்பு மிக முக்கியமாகும்.

பின்வரும் அம்சங்களே சிக்ஸ் சிக்மாவை பிற முந்தைய தர மேம்பாட்டு முறைகளிலிருந்து வேறுபடுத்திக்காட்டுகிறது:  

- எந்த ஓர் சிக்ஸ் சிக்மா பணித்திட்டமும், அளவிடக்கூடிய மற்றும் அளவுபடுத்தக்கூடிய நிதியியல் மீட்சிகளை வழங்குவதை மையமாகக் கொண்டுள்ளது. 2006ம் ஆண்டு வரை சிக்ஸ் சிக்மா முறையின் மூலம் மோட்டோரோலா நிறுவனம் சுமார் 17 பில்லியன் அமெரிக்க டாலர்களைச் சேமித்துள்ளதாகக் கூறப்படுகிறது.

ஹனிவெல் (Honeywell) (முன்னர் அல்லைடுசிக்னல் என அழைக்கப்பட்டது) மற்றும் ஜெனெரல் எலக்ட்ரிக் (General Electric) உள்ளிட்ட பல நிறுவனங்களும் சிக்ஸ் சிக்மா முறையைப் பயன்படுத்தி பிரபலமான அளவு இலாப வெற்றி அடைந்துள்ளன. ஜாக் வெல்ச் (Jack Welch) இங்கு இந்த முறையை அறிமுகப்படுத்தினார். 1990களின் இறுதியில், ஃபார்ச்சுன் 500 நிறுவனங்களில் மூன்றில் இரண்டு பங்கு நிறுவனங்கள், செலவுகளைக் குறைப்பதையும் தரத்தை மேம்படுத்துவதையும் நோக்கமாகக் கொண்டு சிக்ஸ் சிக்மா முறையைத் தொடங்கின.  

- DMAIC என்பது செயலில் உள்ள ஒரு வணிக செயலாக்கத்தை மேம்படுத்துவதை நோக்கமாகக் கொண்ட பணித்திட்டங்களில் பயன்படுத்தப்படுகிறது.

- *செயல்படுத்தல் தலைமை* , இதில் CEO மற்றும் உயர் மட்ட மேலாண்மையின் பிற உறுப்பினர்களும் அடங்குவர். அவர்களே சிக்ஸ் சிக்மா செயல்படுத்தலுக்கான ஒரு தெளிவான திட்டத்தை உருவாக்கப் பொறுப்பாவார்கள். அவர்கள் பிற பொறுப்பிலிருப்பவர்களுக்கும் புதிய மேம்பாடுகளுக்குத் தேவையான கருத்துகளைப் பெற, சுதந்திரம் மற்றும் வளங்களை வழங்கி அதிகாரம் வழங்குகின்றனர்.
- நிறுவனம் முழுவதும் ஒருங்கிணைந்த வகையில் சிக்ஸ் சிக்மா செயல்படுத்தலைக் கொண்டு செல்ல *சேம்பியன்கள்* பொறுப்பேற்கின்றனர். செயல்படுத்தல் தலைமைப் பொறுப்பிலுள்ளவர்கள் அவர்களை உயர் மட்ட மேலாண்மையிலிருந்து அழைக்கின்றனர். சேம்பியன்கள், ப்ளாக் பெல்ட்டுகளுக்கு வழிகாட்டியாகவும் செயல்படுகின்றனர்.
- சேம்பியன்கள் தேர்ந்தெடுக்கும் *மாஸ்டர் ப்ளாக் பெல்ட்டுகள்* , சிக்ஸ் சிக்மாவின் அக நிறுவன பயிற்சியாளர்களாக இயங்குகின்றனர். அவர்கள் தங்கள் நேரத்தில் 100 சதவீதத்தை சிக்ஸ் சிக்மாவிற்காக செலவழிக்கின்றனர். அவர்கள் சேம்பியன்களுக்கு உதவியாக இருப்பதுடன் ப்ளாக் பெல்ட் மற்றும் க்ரீன் பெல்ட் நபர்களுக்கு வழிகாட்டுகின்றனர். புள்ளியியல் பணிகள் மட்டுமின்றி, பல்வேறு செயல்பாடுகள் மற்றும் துறைகளில் இசைவாக சிக்ஸ் சிக்மாவைப் பயன்படுத்துவதில் கவனம் செலுத்துவதில் தங்கள் நேரத்தைச் செலவழிக்கின்றனர்.
- *ப்ளாக் பெல்ட்ஸ்* நபர்கள், மாஸ்டர் ப்ளாக் பெல்ட் நபர்களின் கீழ் இயங்கி சிக்ஸ் சிக்மா செய்முறையியலை குறிப்பிட்ட பணித்திட்டங்களுக்குப் பயன்படுத்துகின்றனர். அவர்கள் தங்கள் 100 சதவீத நேரத்தை சிக்ஸ் சிக்மாவிற்கு அர்ப்பணிக்கின்றனர். அவர்கள் சிக்ஸ் சிக்மா பணித்திட்ட செயல்படுத்துவதில் தங்கள் கவனத்தைச் செலுத்துகின்றனர், அதே நேரத்தில் மாஸ்டர் ப்ளாக் பெல்ட் நபர்களும் சேம்பியன்களும் சிக்ஸ் சிக்மாவிற்கான பணித்திட்டங்கள்/செயல்பாடுகள் ஆகியவற்றைக் கண்டறிவதில் கவனம் செலுத்துகின்றனர்.
- தங்கள் பிற பணிப் பொறுப்புகளுடன் சிக்ஸ் சிக்மா செயல்படுத்தலையும் பொறுப்பாகக் கொண்டுள்ள பணியாளர்களான *க்ரீன் பெல்ட்* நபர்கள், ப்ளாக் பெல்ட் நபர்களின் வழிகாட்டலின் கீழ் செயல்படுகின்றனர்.
- சிக்ஸ் சிக்மா மேலாண்மைக் கருவிகளின் அடிப்படைப் பயன்பாட்டில் பயிற்சி பெற்ற *எல்லோ பெல்ட்* நபர்கள், பணித்திட்டத்தின் எல்லா நிலைகளிலும் ப்ளாக் பெல்ட் நபர்களுடன் இணைந்து பணிபுரிகின்றனர், மேலும் அவர்களே பணியின் மிக நெருங்கிய நிலையில் உள்ளவர்களாவர்.

## "சிக்ஸ் சிக்மா செயலாக்கம்" என்ற சொல்லின் தோற்றமும் பொருளும்

"சிக்ஸ் சிக்மா செயலாக்கம்" என்ற சொல் பின்வரும் கருத்தைக் கொண்டு உருவாக்கப்பட்டுள்ளது, அதாவது வரைபடத்திலுள்ளதைப் போன்று, செயலாக்க சராசரி மற்றும் நெருங்கிய குறிப்புவிவர வரம்பு ஆகியவற்றுக்கிடையே ஆறு திட்ட விலக்கத்தைப் பெற்றிருக்கும்பட்சத்தில், நடைமுறையில் எந்த உருப்படியும் குறிப்புவிவரத்தின் தேவைகளைப் பூர்த்தி செய்வதில் தோல்வியடையாது. இந்தக் கருத்தின் படி, ஒரு குறுகிய கால ஆய்வில் செயலாக்க சராசரி மற்றும் நெருங்கிய குறிப்புவிவர வரம்பு ஆகியவற்றுக்கிடையே ஆறு சிக்மா மதிப்பைக் கொண்டு பொருந்தும் ஒரு செயலாக்கம், நீண்ட கால அளவிற்கு 4.5 சிக்மாக்களுக்கு மட்டுமே பொருந்தும் – செயலாக்க சராசரி காலத்திற்கேற்ப மாறுவதோ அல்லது நீண்ட கால அளவில் கணக்கிடப்பட்ட திட்டவிலக்கமானது குறுகிய காலத்திற்காகக் கணக்கிடப்பட்டதை விட அதிகமாக இருப்பதோ அல்லது இரண்டுமோ இதற்குக் காரணமாக இருக்கலாம்.  

ஆகவே சிக்ஸ் சிக்மா செயலாக்கத்தை மில்லியன் வாய்ப்புகளில் 3.4 (DPMO) குறைபாடுள்ள உருப்படிகளை வழங்கும் ஒன்றாக வரையறுக்கப்பட்டு அது பரவலாக ஏற்றுக்கொள்ளப்பட்டது. இது இயல்புப் பரவலில் உள்ள ஒரு செயலாக்கமானது சராசரியை விட 4.5 திட்டவிலக்கங்கள் அதிகமாகவோ குறைவாகவோ உள்ள ஒரு குறிப்பிட்ட புள்ளிக்கு அப்பால், 3.4 குறைபாடுள்ள பாகங்களை வழங்கும் (ஒரு பக்கத் திறனுள்ள ஆய்வு) என்ற உண்மையின் அடிப்படையில் அமைந்தது.  
கீழே உள்ள அட்டவணையில், பல்வேறு குறுகிய கால சிக்மா அளவுகளுக்கான நீண்ட கால DPMO மதிப்புகள் கொடுக்கப்பட்டுள்ளன.  

இந்த மதிப்புகள், செயலாக்க சராசரியானது முக்கியக் குறிப்புவிவர வரம்பின் பக்கம் நோக்கி 1.5 சிக்மா அளவிற்கு மாற்றம் கொண்டிருக்கும் என்பதைக் கருத்தில் கொண்டமைந்தவையாகும். மற்றொரு வகையில் கூறுவதானால், குறுகியகால அளவிற்கான சிக்மா அளவின் தீர்மானத்திற்குப் பின்னர், நீண்ட கால சிக்மா அளவு C<sub>pk</sub> மதிப்பானது குறுகியகால சிக்மா அளவின் மதிப்பான C<sub>pk</sub> ஐ விட 0.5 குறைவாக இருக்கும் எனவும் அவை கருத்தில் கொண்டுள்ளன. ஆகவே எடுத்துக்காட்டாக, 1 சிக்மாவிற்குக் கொடுக்கப்பட்ட DPMO மதிப்பானது, நீண்ட கால அளவிற்கான செயலாக்க சராசரி 0.5 சிக்மாவானது குறுகியகால அளவிற்கான ஆய்வில் (C<sub>pk</sub> = 0.33) உள்ளதைப் போல குறிப்புவிவர *வரம்பிற்குள்* (C<sub>pk</sub> = –0.17) 1 சிக்மா என்ற அளவைக் கொண்டில்லாமல் அதற்கு *அப்பாலுள்ளன*. குறைபாட்டு சதவீதம் என்பது, செயலாக்க சராசரிக்கு நெருக்கமாக உள்ள குறிப்புவிவர வரம்பை மீறியுள்ளவற்றை மட்டுமே குறிப்பிடுகின்றது என்பது நினைவில் கொள்ளத்தக்கது. தொலைவிலுள்ள குறிப்புவிவர வரம்புக்கப்பாலுள்ள குறைபாடுகள் சதவீதங்களில் சேர்த்துக்கொள்ளப்படுவதில்லை.  

| 1 | 691,462 | 69% | 31% | 0.33 | –0.17 |  |
| --- | --- | --- | --- | --- | --- | --- |
| 2 | 308,538 | 31% | 69% | 0.67 | 0.17 |  |
| 3 | 66,807 | 6.7% | 93.3% | 1.00 | 0.5 |  |
| 4 | 6,210 | 0.62% | 99.38% | 1.33 | 0.83 |  |
| 5 | 233 | 0.023% | 99.977% | 1.67 | 1.17 |  |
| **6** | **3.4** | **0.00034%** | **99.99966%** | **2.00** | **1.5** |  |
| 7 | 0.019 | 0.0000019% | 99.9999981% | 2.33 | 1.83 | } |

## வரவேற்பு
தொழிற்துறையில் சிக்ஸ் சிக்மா ஒரு பெரும் தாக்கத்தை ஏற்படுத்தியது, செயல்பாடு மற்றும் சேவையில் சிறப்பு நிலையை அடைவதற்கும் நிலைநிறுத்துவதற்குமான ஒரு வணிக உத்தியாகப் பரவலாகப் பயன்படுத்தப்படுகிறது.  

### ஆலோசகர்களின் பங்கு
"ப்ளாக் பெல்ட்" நபர்களை நாடோடித் தன்மையுள்ள மாற்ற ஏஜெண்டுகளாகப் பயன்படுத்துதல் என்பது (முரண்பாடாக) பயிற்சி மற்றும் சான்றிதழுக்கான ஒரு சிறு தொழிற்துறையை உருவாக்கியுள்ளது. அதிக எண்ணிக்கையிலான ஆலோசனை நிறுவனங்கள் சிக்ஸ் சிக்மாவை மிக அதிக அளவில் வாங்குகின்றன, ஆனால் அவர்களில் பெரும்பாலானோர் சிக்ஸ் சிக்மாவின் கருவிகள் மற்றும் முறைகளைப் பற்றிய மிக அடிப்படை அறிவே கொண்டுள்ளனர் என விமர்சகர்கள் விவாதிக்கின்றனர். சிக்ஸ் சிக்மாவானது அது உருவாக்கப்பட்ட நோக்கத்தினளவில் பயன் தரக்கூடியதாக உள்ளது, ஆனால் "நடப்பிலுள்ள செயலாக்கத்திற்குப் பொருந்தாத வகையில் குறுகிய தன்மையுடன் வடிவமைக்கப்பட்டுள்ளது" மேலும் "புதிய தயாரிப்புகள் அல்லது சீரற்று இயங்கும் தொழில்நுட்பங்கள் ஆகியவற்றைப் பயன்படுத்த" உதவியாக இல்லை என்பதே அந்தக் கட்டுரையின் மையக் கருத்தாகும். இவ்வகைக் கருத்துகளில் பெரும்பாலானவை, தவறானவை அல்லது பிழையுள்ளவை அல்லது தவறான தகவல்களைக் கொண்டவை என விவாதிக்கப்பட்டுள்ளன.  

ஜேம்ஸ் மெக்னெர்னே (James McNerney) 3M இல் சிக்ஸ் சிக்மாவை அறிமுகப்படுத்தியது, மரத்துப்போன படைப்புத்திறனின் விளைவாக இருக்கலாம் என *பிஸினஸ்வீக்* கட்டுரை ஒன்று கூறுகிறது. சிக்ஸ் சிக்மாவானது, உடனடிப் பண மதிப்பற்ற வேலைகளுக்கான செலவில் தொடரும் கண்டுபிடிப்புக்கு வழிகோலுவதாக வார்ட்டன் ஸ்கூல் பேராசிரியர் சுட்டிக்காட்டுவதை அது குறிப்பிடுகிறது. இந்த நிகழ்வானது *கோயிங் லீன்* என்ற புத்தகத்தில் மேலும் விவரமாக விவாதிக்கப்படுகிறது, அதில் Ford நிறுவனத்தின் "6 சிக்மா" திட்டம் அதன் இலாபத்திற்கு சிறிதளவே உதவியது என்பதைக் காண்பிக்கும் தரவு கொடுக்கப்பட்டுள்ளது.  

### துல்லியமான தரநிலைகளின் அடிப்படையில்
மில்லியன் வாய்ப்புகளில் 3.4 குறைபாடு என்ற விகிதம் குறிப்பிட்ட சில தயாரிப்புகள்/செயலாக்கங்களுக்கு சிறப்பாக உதவலாம், ஆனால் பிறவற்றுக்கு அது உகந்ததாகவோ அல்லது பண ரீதியான சிறப்பாகவோ பயன்படாமல் போகலாம். ஒரு முன்னோடி செயலாக்கத்திற்கு இன்னும் உயர்வான தரநிலைகள் தேவைப்படலாம், அதே நேரத்தில் நேரடி அஞ்சல் விளம்பர உத்திக்கு அதைவிடக் குறைவான விகிதம் தேவைப்படலாம். 6 என்ற எண்ணை திட்டவிலக்கங்களின் எண்ணாகத் தேர்ந்தெடுத்ததற்கான அடிப்படையும் விளக்கமும் இன்னும் தெளிவாக விவரிக்கப்படவில்லை. கூடுதலாக சிக்ஸ் சிக்மா மாதிரியானது, செயலாக்கத் தரவானது எப்போதும் இயல்புப் பரவலுக்கு ஏற்ப சரிசெய்துகொள்ளக்கூடியதாகவே உள்ளதாகக் கருத்தில் கொள்கிறது. நடப்பு சிக்ஸ் சிக்மா மாதிரியில், இயல்புப் பரவல் பொருந்தாத சூழ்நிலகளில் குறைபாட்டு வீதங்களைக் கணக்கிடுதல் குறித்த விவரங்கள் தெளிவாகக் கொடுக்கப்படவில்லை. உலகளாவிய வகையில் அதைப் பயன்படுத்த முடியுமா என்பது சந்தேகமானதாகவே உள்ளது. இதனால், ஏற்றுக்கொள்ளப்பட்ட சிக்ஸ் சிக்மா மதிப்பிடுதல் முறைமையை, கொடுக்கப்பட்ட திட்டவிலக்கங்களுக்கான உண்மையான இயல்புப் பரவல் நிகழ்தகவுகளுடன் சமப்படுத்த முடியாது, மேலும் இதுவே சிக்ஸ் சிக்மா அம்சங்கள் எவ்வாறு வரையறுக்கப்படுகின்றன என்பதிலுள்ள முரண்பாட்டின் மையமாக உள்ளது. ஒரு "6 சிக்மா" செயலாக்கம் 4.5 சிக்மா அளவிலான செயல்திறனை வழங்கும் என அரிதாகவே விளக்கப்பட்டுள்ளது, ஆனால் உண்மையான 6 சிக்மா செயல்திறனின் விளைவாக சில கருத்துரையாளர்கள், சிக்ஸ் சிக்மா என்பது ஒரு நம்பிக்கை வித்தை எனக் கூறியுள்ளனர்.